KLASA: 383-01/17-01/01

URBROJ: 311-26-13-17-01

Osijek, 30. siječnja 2017.

Poštovani,

HGK Županijska komora Osijek Vas poziva na **dvodnevnu** edukaciju:

**Seminar ISO 9001:2015 za internog auditora**

koju organiziramo u suradnji s TÜV Croatia d.o.o. iz Zagreba **23. i 24. veljače 2017. od 9 do 15 sati u Županijskoj komori Osijek, Europske avenije 13, Osijek.**

Program edukacije obuhvaća predavanja, vježbe i zadaće, te testiranje osposobljenosti na kraju seminara po sljedećim temama:

1. Kvaliteta i sustavi upravljanja kvalitetom

2. Norme niza ISO 9000. Elementi sustava kvalitete po modelu ISO 9001:2015

3. Problematika uvođenja i primjene sustava kvaliete

4. Svrha i tipovi audita. Certificiranje sustava kvalitete

5. Postupci i slijed provedbe audita:

• priprema za audit

• provođenje audita

• pisanje izvještaja i nalaza

6. Zahtjevi za auditora

7. Završna provjera znanja

Edukacija će se provoditi u grupi do 10 polaznika, a iznos pristojbe je 1.725,00 kuna po polazniku (oslobođeno PDV-a, čl. 6. Zakona o PDV-u) . Cijena seminara u Zagrebu je 2.300,00 kuna + PDV, a ŽK Osijek za svoje članice organizira *inhouse* seminar po spomenutoj nižoj cijeni.

**Cilj seminara:** Učinkovita izobrazba osoba koje rade ili se pripremaju za rad na uvođenju, primjeni ili ocjenjivanju sustava upravljanja kvalitetom. Osposobljavanja za provođenje internih audita u vlastitoj, ali i drugim organizacijama (dobavljači, kooperanti i sl.)

Sudionici seminara dobivaju skriptu s pisanim materijalom obuhvaćenim predavanjem te na kraju seminara **certifikat za internog auditora**.

TÜV Croatia d.o.o. članica je TÜV NORD Group koja predstavlja jednu od najznačajnijih tvrtki u svijetu iz područja tehničke inspekcije i nadzora, certifikacije sustava, informatičkih tehnologija, prehrambenog sektora i niza drugih djelatnosti.

Radi mogućnosti realizacije seminara potrebno je dostaviti **prijavnicu do 15. veljače 2017**. Kontakt osoba je Kornela Miling, kmiling@hgk.hr, tel: 031/223-860, fax: 031/223-824.

S poštovanjem,

Viši stručni suradnik: Predsjednik ŽK Osijek:

Kornela Miling Zoran Kovačević, dipl.oec.